Па словах педагога-арганізатара Мікелеўшчынскага дзіцячага сада-сярэдняй школы Таццяны Іванаўны Івец, акцыя “Цуды на Каляды” праводзіцца ўпершыню. Прымаючы ў ёй удзел, рабяты маюць магчымасць праявіць пачуццё міласэрнасці і дабрыні ў адносінах да навакольных людзей. Сімвал акцыі – чырвоная рукавічка, якую школьнікі зрабілі ўласнаручна, адлюстраваўшы на ёй адбіткі дзіцячых далоней з навагоднімі пажаданнямі ад вучняў кожнага класа. Лепшая рукавічка, дарэчы, стане сімвалам раённага этапа рэспубліканскай акцыі. Вынікі акцыі будуць падведзены ў наступным месяцы.